विलायत पोर्टल : प्राप्त जानकारी के अनुसार इराकी स्वंयसेवी दल और प्रतिरोधी दलों के खिलाफ अमेरिकी विदेशमंत्री की बयानबाज़ी पर प्रतिक्रिया देते हुए इराक के अग्रणी प्रतिरोधी दल नोजबा मूवमेंट ने कहा कि हम अमेरिका से नहीं डरते तथा अमेरिका के शत्रुतापूर्ण रवैये का मुंहतोड़ जवाब देने के लिए तैयार हैं। हश्दुश शअबी के मुख्य घटक नोजबा मूवमेंट के प्रवक्ता अबू वारिस मूसवी ने अमेरिकी विदेश मंत्री के इराक के शिया दलों के खिलाफ कार्रवाई के बयान पर प्रतिक्रिया देते हुए कहा कि हम अमेरिकी राष्ट्रपति या अमेरिकी सेना से बिल्कुल भी नहीं डरते, हम अमेरिका को इस बात की आज्ञा नहीं देंगे कि वह इराक में अराजकता फैलाए । मूसवी ने कहा कि अमेरिकी नेता का यह शर्मनाक बयान इराक के आंतरिक मामलों में खुला हस्तक्षेप है अमेरिका को जान लेना चाहिए कि यह इराक है सऊदी अरब नहीं, कि जब चाहे अपनी मनमानी कर ले अगर अमेरिका ने इराक के किसी भी दल को निशाना बनाया तो हम मुंहतोड़ जवाब देंगे ।